
	1.
	Noteikumu projekts
1. Noteikumi nosaka vēja elektrostacijas ekspluatācijas prasības attiecībā uz vēja elektrostacijas pieļaujamiem trokšņa robežlielumiem, vizuālo (rotējošo lāpstiņu radītās ēnas) ietekmi dienasgaismas periodā (mirgošanu) un tehniskā aprīkojuma atbilstību dabas aizsardzības, vides aizsardzības un drošības noteikumiem, ko ievēro elektroenerģijas ražotājs, kura vēja elektrostacija atrodas Latvijas Republikas teritorijā, iekšējos jūras ūdeņos, teritoriālajā jūrā vai ekskluzīvajā ekonomiskajā zonā un kuras uzstādītā jauda ir vienāda ar vienu megavatu vai lielāka par to, ja Valsts vides dienesta (turpmāk – dienesta) sagatavotais atzinums par ietekmes uz vidi novērtējuma ziņojumu (turpmāk – atzinums), pašvaldības akcepta lēmums (turpmāk – akcepta lēmums) vai dienesta tehniskie noteikumi (turpmāk – tehniskie noteikumi) neparedz stingrākas prasības, kā arī šo prasību izpildes un uzraudzības kārtību.
	Priekšlikums
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam.
Ievērojot minēto, lūdzam precizēt Ministru kabineta noteikumu projekta "Vēja elektrostacijas ekspluatācijas prasības" (turpmāk – projekts) 1. punktu atbilstoši Elektroenerģijas tirgus likuma 22.2 panta piektajā daļā noteiktajam pilnvarojumam Ministru kabinetam.
 
Piedāvātā redakcija
-
	Ilze Māliņa (TM)

	2.
	Noteikumu projekts
2. Noteikumu mērķis ir veicināt cilvēku veselībai, dzīves kvalitātei, dabai un videi drošu vēja elektrostacijas ekspluatāciju.
	Priekšlikums
Lūdzam svītrot projekta 2. punktu, jo tas ir lieks, proti, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 18.2. apakšpunktā noteiktajam likumprojekta sākuma pantos raksta likuma mērķi, savukārt Ministru kabineta noteikumu projektos nenorāda Ministru kabineta noteikumu mērķi.
 
Piedāvātā redakcija
-
	Ilze Māliņa (TM)

	3.
	Noteikumu projekts
5. Konstatējot šo noteikumu prasību pārkāpumus, dienests lemj par brīdinājuma izdošanu un dienesta noteiktajā termiņā pārkāpuma nenovēršanas gadījumā – par vēja elektrostacijas darbības uzsākšanas aizliegumu vai darbības apturēšanu atbilstoši normatīvajam aktam par piesārņojumu. Par šo lēmumu dienests informē elektroenerģijas ražotāju un attiecīgo elektroenerģijas sistēmas operatoru.
	Priekšlikums
Ievērojot, ka Administratīvā procesa likuma 70. panta pirmā daļa noteic, ka, ja ārējā normatīvajā aktā vai pašā administratīvajā aktā nav noteikts citādi, administratīvais akts stājas spēkā ar brīdi, kad tas paziņots adresātam, lūdzam precizēt projekta 5. un 41. punktā paredzēto regulējumu, norādot, ka attiecīgo lēmumu paziņo tā adresātam.
 
Piedāvātā redakcija
-
	Ilze Māliņa (TM)



